Alergia na kravskú bielkovinu a HIT: Je Yomogi bezpečný?
Môžem brat pri alergií na kravskú bielkovinu a histaminivej intolerancii Yomogi? Vďaka!
Dobrý deň.
Ďakujeme za Vašu otázku.
Liek Yomogi obsahuje v zložení ako pomocnú látku laktózu. Užívanie lieku s obsahom laktózy nemusí byť problém, pri výranej alergii na bielkovinu kravského mlieka však môžu zhoršiť ťažkosti aj ich stopy, ktoré nie sú v uvedenej pomocnej látke vylúčené. Preto Vám jeho použitie neodporúčam. Vhodnejšou voľbou môže byť prípravok
EnteroMax
, ktorý taktiež obsahuje Saccharomyces cerevisiae boulardii, ale ako pomocnú látku ma použitú hydroxypropylmethylcelulózu.
Užívanie kvasinky Saccharomyces cerevisiae sa u pacientov histamínovou intoleranciou podľa viacerých zdrojov považuje za prospečné. V tomto prípade je však podstatná najmä Vaša individuálna odpoveď, keďže aj potencionálne rizikové lieky pri HIT u vás nemusia vyvolávať žiadne komplikácie a naopak.
Prajem pekný zvyšok dňa.
S pozdravom
PharmDr. Veronika Kiabová